***Приложение №1***

*Образец„Предлагана цена”*

**ДО**

**„ТОПЛОФИКАЦИЯ СОФИЯ” ЕАД**

**първоначално предлагана цена**

**за изпълнение на обществена поръчка с предмет:**

**„Издаване, зареждане и предоставяне на едногодишни абонаментни карти за всички линии на Столичен градски транспорт за служителите на „Топлофикация София” ЕАД, ЗА СРОК ОТ 36 /ТРИДЕСЕТ И ШЕСТ/ МЕСЕЦА“**

от…………………………………………………………………………………………………

*/изписва се името на кандидата/*

**УВАЖАЕМИ ДАМИ И ГОСПОДА,**

Във връзка с изпратена покана от „Топлофикация София” ЕАД процедура на договаряне без предварителна покана за възлагане на горепосочената обществена поръчка, Ви представяме нашето ценово предложение, както следва:

|  |  |  |  |  |
| --- | --- | --- | --- | --- |
| № | Наименование | Мярка | Количество | Един. Цена без ДДС |
| 1. | Издаване, зареждане и предаване на **неперсонализирана** **Годишна карта** за градски транспорт за всички линии | Бр. | **1** |  |
| 2. | Издаване, зареждане и предаване на **персонализирана** **Годишна карта** за градски транспорт за всички линии | Бр. | **1** |  |
| 3. | Електронен носител | Бр. | **1** |  |
| 4. | Прехвърляне на зареждане от една карта на друга | Бр. | **1** |  |

***Прогнозно количество на първоначално заявени абонаментни карти за 2018г.:***

|  |  |  |  |  |  |
| --- | --- | --- | --- | --- | --- |
| № | Наименование | Мярка | Количество | Един. Цена без ДДС | Обща Цена без ДДС |
| 1. | Издаване, зареждане и предаване на **неперсонализирана** **Годишна карта** за градски транспорт за всички линии | Бр. | **51** |  |  |
| 2. | Издаване, зареждане и предаване на **персонализирана** **Годишна карта** за градски транспорт за всички линии | Бр. | **397** |  |  |
| 3. | Електронен носител | Бр. | **1** |  |  |
| 4. | Прехвърляне на зареждане от една карта на друга | Бр. | **1** |  |  |

**Дата: ..................... 2017 г. Подпис: ....................................**

**/име, длъжност и печат/**

**гр. .......................................**

***Приложение №2***

*Проект на договор*

**ВЪЗЛОЖИТЕЛ: „ТОПЛОФИКАЦИЯ СОФИЯ” ЕАД**

**ИЗПЪЛНИТЕЛ: „ЦЕНТЪР ЗА ГРАДСКА МОБИЛНОСТ” ЕАД**

**ПРЕДМЕТ: „Издаване, зареждане и предоставяне на едногодишни абонаментни карти за всички линии на Столичен градски транспорт за служителите на „Топлофикация София” ЕАД, ЗА СРОК ОТ 36 /ТРИДСЕТ И ШЕСТ/ МЕСЕЦА“**

**ДОГОВОР**

Днес, .......………..... 2017 г., в гр. София, между:

**„ТОПЛОФИКАЦИЯ СОФИЯ ” EАД**, със седалище и адрес на управление: гр. София, ул. „Ястребец” № 23Б, вписано в Търговския регистър на Агенцията по вписванията към Министерството на Правосъдието с ЕИК 831609046, представлявано от Георги Беловски - Изпълнителен директор, наричано за краткост в договора **Възложител**, от една страна

и

**„ЦЕНТЪР ЗА ГРАДСКА МОБИЛНОСТ” ЕАД**, със седалище и адрес на управление гр. София, бул. „Княгиня Мария Луиза” № 84, ЕИК 202218735 представлявано от ………………………………… - ……………………….., от друга страна, наричан за краткост в договора **Изпълнител**, от друга стана,

на основание чл. 138, ал. 1, във връзка с чл. 79, ал.1, т. 3 буква „в” от ЗОП и Решение №............./..........г. от Изпълнителния директор на „Топлофикация София” ЕАД за избор на изпълнител на обществена поръчка чрез договаряне без предварителна покана за участие, се сключи настоящият договор за следното:

**1. ПРЕДМЕТ НА ДОГОВОРА**

1.1. Възложителят възлага, а Изпълнителят приема да изпълни срещу заплащане издаване, зареждане и предоставяне за ползване на Възложителя превозни документи – неперсонализирани и персонализирани абонаментни карти (по редовна тарифа за всички линии на електронни носители) за служителите на „Топлофикация София” ЕАД, наричани в договора „абонаментни карти“.

1.2. Доставките ще се извършват периодично, след получаване на заявка от Възложителя.

1.3. Прогнозно количество за първите 12 /дванадесет/ месеца от договора / , т.е. за 2018г. е 51 броя неперсонализирани и 397 персонализирани годишни абонаментни карти. Възложителят има право да заявява допълнителни количества карти в рамките на срока на договора.

1.4. Възложителят не е обвързан с прогнозните количества карти, като запазва правото си да ги закупи чрез заявки, според необходимостта му.

1.5. За всяка следваща година от договора Възложителя ще прави заявка за необходимото му количество абонаментни карти за градски транспорт в края на предходната година.

1.6. Място на доставка: пл.Възраждане №1

1.7. Доставката ще бъде придружавана от следните документи:

* Копие на изпратената заявка по електронен път или факс;
* Двустранно подписани приемо-предавателен протокол;

**2. СРОКОВЕ ЗА ИЗПЪЛНЕНИЕ**

2.1. Срокът на действие на настоящия договор е 36 (тридесет и шест) месеца, считано от датата на подписване и извеждане на договора.

2.2. Срокът за доставка на издадените и заредени едногодишни абонаментни карти е до 5 (пет) работни дни, след писмена заявка от Възложителя или упълномощено от него лице.

2.3. За дата на доставката ще се счита датата на получаване на издадените и заредени карти в посоченото в договора място за доставка, удостоверено с подписване на двустранен приемо-предавателен протокол, подписан от лицата, отговорни за изпълнението на договора.

**3. ЦЕНИ**

3.1. Единичните цени на абонаментните карти са съгласно Ценово предложение на Изпълнителя – Приложение №1 към договора.

3.2. Единичните цени по договора са окончателни и не могат да бъдат променяни за целия срок на действие на договора.

**4. НАЧИН НА ПЛАЩАНЕ**

4.1. Възложителят заплаща цената на всяка отделна доставка в срок до 5 (пет) календарни дни, след представяне на проформа фактура и двустранно подписан приемо-предавателен протокол. Оригинал на фактура се издава след извършено плащане от страна на Възложителя.

4.2. Всички плащания се извършват с платежно нареждане, след направена заявка от Възложителя, по банковата сметка на Изпълнителя при:

**Банка:**

**IBAN:**

**BIC:**

4.3. За зареждане на абонаментни персонализирани и неперсонализирани карти на електронен носител по редовна тарифа Възложителят ще използва 3% търговска отстъпка, или 4% , в зависимост от броя на заредените абонаментни карти по редовна тарифа, съгласно §4 от Преходните и заключителни разпоредби на Наредба за реда и условията за пътуване с обществения градски транспорт на територията на Столична община((Приета с Решение №520 по Протокол №48 от 26.09.2013г., изм. И доп. І Решение №270 по Протокол №12 от 14.04.2016г., в сила от 01.06.2016г.)

**5. ИЗИСКВАНИЯ КЪМ ИЗПЪЛНЕНИЕТО**

5.1. Първоначално заявените карти, от основното прогнозно количество, следва да бъдат издадени, заредени и предадени на Възложителя в срок до 5 (пет) дни след направена заявка и извършено плащане от Възложителя на Изпълнителя.

5.2. Заявката се представя (по факс, e-mail или с писмо изпратено чрез куриер) на Изпълнителя и съдържа описание на броя на картите.

5.3. При получаването на картите страните подписват протокол за предаване и  
приемане на картите. При наличие на забележки от Възложителя, същите се отстраняват от Изпълнителя при получаване на картите или в срок до 2 работни дни от предявяване на недостатъка на Изпълнителя.

5.4. Издаването, зареждането и предаването на Възложителя на допълнителен брой  
карти се извършва по реда на предходния член.

5.5. Всички предоставени от Изпълнителя на Възложителя абонаментни карти са с  
отпечатани върху тях серийни номера и съдържат електронна информация, че са на името на Възложителя.

5.6. Максималното време за преиздаване на загубена или дефектирала карта е един  
работен ден след подаване на заявление, в което се посочва номера на електронната карта, от определеното лице за контакт на възложителя и заплащане на дължимата такса съгласно Наредба за реда и условията за пътуване с обществения градски транспорт на територията на Столична община (НРУПОГТТСО).

**6. ПРАВА И ЗАДЪЛЖЕНИЯ НА ИЗПЪЛНИТЕЛЯ**

6.1. Изпълнителят е длъжен:

6.1.1. Да издава, зарежда и предоставя абонаментните карти на Възложителя срещу уговореното възнаграждение и в сроковете, посочени в договора,

6.1.2. Да подменя дефектирали или изгубени карти в срока по т. 5.6.;

6.2. Изпълнителят има право:

6.2.1. да получи договореното възнаграждение при условията и в сроковете, посочени в договора;

6.2.2. да иска своевременно заявките за съответния месец.

**7. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

7.1. Възложителят е длъжен:

7.1.1. Да окаже необходимото съдействие на Изпълнителя при изпълнение на договора.

7.1.2. Да приеме издадените карти в случай, че съответстват на изискванията по договора.

7.1.3. Да заплати на Изпълнителя възнаграждението, договорено в раздел IV от настоящия договор.

7.1.4. Да подава своевременно заявките за необходимия брой карти в месеца предхождащ месеца, в който картите ще бъдат ползвани.

7.2. Възложителят има право:

7.2.1. Да иска от Изпълнителя да изпълни договорените дейности в срок и без отклонения

7.2.2. Да получи замяна на изгубени или дефектирали абонаментни карти в срока по т. 5.6.

т.7.2.3. С писмено искане от Възложителя, остатъчният период на валидност на издадена персонализирана абонаментна карта по редовна тарифа, се прехвърля от Изпълнителя на нова персонализирана абонаментна карта за остатъка на срока на валидност .

т.7.2.4. В случай, че абонаментната карта няма да бъде ползвана в срока, за който е издадена, Възложителят може да направи писмена заявка за това до Изпълнителя, като посочи данните на съответната абонаментна карта. Въз основа на получената заявка, Изпълнителя:

1.Блокира абонаментната карта;

2.връща на Възложителя платената от него сума за остатъчния период;

3. издава на Възложителя кредитно известие към фактурата, по която е отразено зареждането на коректната абонаментна карта.

т.7.2.5. Електронният носител на издадена и блокирана по реда на т.7.2.4. абонаментна карта остава собственост на Възложителя;

т.7.2.6.Възстановяването на суми от Изпълнителя на Възложителя се извършва по следната сметка на Възложителя :

**Банка: Общинска банка АД**

**IBAN: BG48SOMB91301011253302**

**BIC: SOMBBGSF**

**8. ИЗКЛЮЧИТЕЛНИ ОБСТОЯТЕЛСТВА И/ИЛИ НЕПРЕДВИДЕНИ ОБСТОЯТЕЛСТВА**

8.1. Не са налице „изключителни обстоятелства” и „непредвидени обстоятелства”, ако съответното събитие е вследствие на неположена грижа от страните или при полагане на дължимата грижа то може да бъде преодоляно.

8.2. Страните не отговарят за неизпълнение на задълженията си по настоящия договор, ако то се дължи на изключителни обстоятелства и/или на непредвидени обстоятелства. Неизправната страна, която е била в забава към момента на настъпване на изключителните обстоятелства и/или непредвидените обстоятелства, не може да се позове на изключителни обстоятелства и/или непредвидени обстоятелства.

8.3. Всяка една от страните е длъжна да уведоми писмено другата страна за настъпването и възможните последици от изключителни обстоятелства и/или непредвидените обстоятелства до 10 (десет) дни от датата на възникването им.

8.4. Докато трае изключителното обстоятелство, изпълнението на задълженията и на свързаните с тях насрещни задължения се спира.

8.5. В случай на изключително обстоятелство и при условие, че тя забави изпълнението на договора повече от 1 (един) месец, Възложителят има право да прекрати договора.

**9. НЕУСТОЙКИ**

9.1. При забава в плащането Възложителят дължи на Изпълнителя, неустойка в размер на 0,1 (нула цяло и една десета) % от цената на забавената сума за всеки просрочен ден, но не повече от 20(двадесет) % от стойността на забавената сума.

9.2.При неспазване на сроковете и при виновно неизпълнение на задълженията си по договора, Изпълнителят дължи на Възложителя неустойка в размер на 0,1 (нула цяло и една десета) % от цената на неизпълнената заявка за всеки просрочен ден, но не повече от 20 (двадесет) % от стойността на заявката.

9.3. Изпълнителят заплаща сумите на неустойките в срок от 10 (десет) календарни дни, след отправяне на писмено искане от Възложителя.

9.4. В случай, че Изпълнителят не заплати начислената неустойка доброволно, Възложителят има право да я удържи от последващо дължимо по договора плащане.

**10. ПРЕКРАТЯВАНЕ НА ДОГОВОРА**

10. Настоящият договор се прекратява в следните случаи:

10.1. с изтичане срока на действието му;

10.2. преди изтичане срока на действието му:

10.2.1. по взаимно съгласие на страните, изразено в писмена форма;

10.2.2. при виновно неизпълнение или забава за повече от 30 (тридесет) календарни дни на задълженията от страна на Изпълнителя с 5 (пет) дневно писмено предизвестие от Възложителя;

10.2.3.при некачествено извършване на услугите или отказ от страна на Изпълнителя да извърши качествено действията в посочения срок;

10.2.4.в други случаи съгласно разпоредбите на настоящия договор.

**11. СЪОБЩЕНИЯ**

11.1. Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на Изпълнителя или Възложителя.

11.2. За дата на съобщението се смята:

11.2.1. датата на предаването – при ръчно предаване на съобщението срещу подпис от страна на надлежно упълномощено лице;

11.2.2. датата на пощенското клеймо на обратната разписка – при изпращане по пощата;

11.2.3. датата на изпращането – при изпращане по факс или e-mail.

**12. ДРУГИ УСЛОВИЯ**

12.1. За неуредените в настоящия договор отношения между страните се прилагат разпоредбите на ЗЗД, ТЗ и другите действащи нормативни разпоредби в Република България.

12.2. Нищожността на някоя клауза от договора не води до нищожност на друга клауза или на договора като цяло.

12.3. Всички спорове, породени от този договор или отнасящи се до него, включително относно неговото тълкуване, недействителност, неизпълнение или прекратяване се уреждат от страните по взаимно писмено споразумение.

12.4. Ако не бъдат постигнати такива споразумения, споровете между страните ще бъдат решавани по съдебен ред по реда на действащото на територията на Република България материално и процесуално право.

Настоящият договор в едно с приложенията към него се изготви и подписа в 2 (два) еднообразни екземпляра по един за всяка от страните, всеки със силата на оригинал и влиза в сила от деня на подписването му и от двете страни.

**Неразделна част от договора са:**

Приложение.........................

**ВЪЗЛОЖИТЕЛ: ИЗПЪЛНИТЕЛ:**

**Георги Беловски**

**Изпълнителен директор**